10 महीने से लगा प्रतिबंध अस्थायी रूप से हटा, 3 महीने तक मॉनिटर करेंगे गवर्नमेंट ऑफिसर्स
Battlegrounds Mobile India will return soon, developer Krafton confirms, भारत में BGMI गेम्स की होगी वापसी, 10 महीने से लगा प्रतिबंध हटा
बैटलग्राउंड्स मोबाइल इंडिया (BGMI) जल्द भारत में वापसी करेगा। BGMI को डेवलप करने वाली कंपनी क्राफ्टन के CEO सीन ह्यूनिल सोहन ने प्रतिबंध हटाने के लिए भारत सरकार का आभार व्यक्त किया। उन्होंने कहा, 'BGMI के ऑपरेशन्स को फिर से शुरू करने की अनुमति देने के लिए हम भारतीय अधिकारियों के बहुत आभारी हैं।
हम पिछले कुछ महीनों में सपोर्ट और पेशेंट के लिए अपने इंडियन गेमिंग कम्युनिटी का आभार व्यक्त करना चाहते हैं। हमें यह घोषणा करते हुए खुशी हो रही है कि बैटलग्राउंड्स मोबाइल इंडिया जल्द ही अवेलेबल होगा। हम लोगों को एक साथ लाने और कभी न भूलने वाले अनुभव बनाने के लिए गेमिंग की शक्ति में विश्वास करते हैं।'
हम इंडियन गेमिंग ईकोसिस्टम के प्रति प्रतिबद्ध
सीन ह्यूनिल सोहन ने कहा,'क्राफ्टन इंक. में हम इंडियन गेमिंग ईकोसिस्टम के प्रति प्रतिबद्ध हैं। हमारे दृष्टिकोण में हमेशा भारत-प्रथम रहा है, जो हमारे सभी प्रयासों की नींव के रूप में काम करता है। हम इंडियन गेमिंग बिजनेस में निवेश करने, डेवलपमेंट और इनोवेशन को बढ़ावा देने वाले एक इकोसिस्टम को डेवलप करने में विश्वास रखते हैं।
हमारा उद्देश्य लोकल डेवलपर्स की मदद से नई टेक्निकल के यूज को बढ़ावा देकर भारत में डेवलपमेंट को बढ़ाना है। इसके साथ ही हम स्किल्स और एंप्लॉयमेंट अपॉर्चुनिटीज के लिए इंडियन टैलेंट को पहचानते हैं।'
3 महीने के लिए अस्थायी प्रतिबंध हटा
मीडिया रिपोर्ट के अनुसार, BGMI गेम से सरकार ने तीन महीने के लिए अस्थायी रूप से प्रतिबंध हटाया है। इन तीन महीनों में गवर्नमेंट ऑफिसर्स BGMI ऑपरेशन्स को एनालाइज और मॉनिटर करेंगे।
यदि इस अवधि में ये गेम देश के किसी भी नियम का उल्लंघन करता है, तो इस पर फिर से प्रतिबंध लगाया जा सकता है। वहीं अगर यह बिना किसी दिक्कत के मॉनिटरिंग फेज को पास कर लेता है, तो स्थायी रूप से प्रतिबंध हट सकता है।
भारत के लिए BGMI में होंगे कई बदलाव
मीडिया रिपोर्ट के अनुसार, भारत में फिर से लॉन्च होने से पहले BGMI में कई तरह के बदलाव किए जाएंगे। 24x7 गेम-प्ले को रोकने के लिए एक बिल्ट-इन टाइमर होगा। इसके साथ ही हिंसक ग्राफिक्स हटाए जाएंगे।
जुलाई 2022 में बैन हुआ था BGMI
BGMI को पिछले साल जुलाई 2022 में सुरक्षा से खिलवाड़ करने के कारण बैन कर दिया गया था। जिसके बाद से एपल के ऐप स्टोर और गूगल प्ले-स्टोर से BGMI ऐप गायब है। बैन होने से पहले देश में गेम के यूजर्स की संख्या 1 साल के अंदर 100 मिलियन के आंकड़े को पार कर गई थी। सितंबर 2020 में पबजी बैन के बाद 2021 में BGMI को भारत में लॉन्च किया गया था।